त्रैमासिक कैलेंडर बनाएं, इस अवधि में फीस मिले तो टीसी काट दो : कलेक्टर
गुरुवारको शहर के निजी स्कूल संचालकों की बैठक बुलाई गई। कलेक्टर एलएन सोनी ने संचालकों को कानून के दायरे में रहकर स्कूल चलाने का सुझाव दिया। निजी स्कूल संघ के जिलाध्यक्ष जगनसिंह चाहर ने कहा कि अभिभावक फीस नहीं चुकाते हैं। टीसी के लिए डराया जाता है। शिक्षा विभाग मान्यता रद्द करने की धमकी देता है। पेरेंट्स मुकदमे की धमकी देते हैं।
कलेक्टर ने कहा कि फीस का त्रैमासिक कैलेंडर बनाएं। तय कैलेंडर में फीस नहीं मिले तो टीसी काट दें, लेकिन एक साल का खाता उसी वर्ष बंद होना चाहिए। अगले सत्र में बकाया फीस वसूलने का काम बंद होना चाहिए। अगर कोई बड़ी जयंती है तो जयंती कार्यक्रम बनाकर क्लास लगा सकते हैं। संचालक समझें कि कमजोर बच्चों के लिए छुट्टी के दिन भी क्लास लगाते समय नियमों की पालना करें। कलेक्टर ने कहा कि संचालक हॉस्टलों का अलग से रजिस्ट्रेशन करवाएं। इस पर स्कूल संचालकों ने कहा कि अभी तक हॉस्टलों को लेकर पूरी गाइडलाइन ही नहीं है। संचालकों ने प्रशासन से रजिस्ट्रेशन परफॉर्मा तैयार करवाकर देने की बात कही। बैठक में एएसपी राकेश काछवाल, डीईओ रेखाराम खीचड़रतन पिलानिया, जोगेंद्र सुंडा, बलवंतसिंह चिराना, मूलचंद रणवां बीएल रणवां आदि मौजूद थे।
स्कूल संचालकों ने कहा कि निजी और सरकारी स्कूलों का फर्क खत्म होना चाहिए। सरकार निजी संस्थाओं को भी प्रोत्साहित करे। निजी स्कूलों के बच्चों को भी सरकारी योजनाओं का लाभ दिया जाए। 26 जनवरी और 15 अगस्त पर निजी शिक्षण संस्थाओं के अध्यापकों का सम्मान होना चाहिए। इस पर कलेक्टर ने विचार करने का आश्वासन दिया।
निजी का एग्जाम सेंटर दूर क्यों
बैठकमें स्कूलों संचालकों ने कहा निजी स्कूलों का परीक्षा सेंटर सरकारी स्कूलों में तय किया जाता है। वहां परीक्षा के समय संस्था के किसी भी अध्यापक को घुसने नहीं दिया जाता है। कम से कम बच्चों की उपस्थिति जांचने का तो हक मिले। साथ ही मांग रखी निजी स्कूल के सबसे नजदीक वाली स्कूल में उन्हें बोर्ड परीक्षा का सेंटर दिया जाए।
बालवाहिनी में छूट का फायदा नहीं उठाएं स्कूल : कलेक्टरने कहा कि बाल वाहिनी की फिटनेस और थर्ड पार्टी इंश्योरेंस जरूरी है। गाड़ियों के पीछे संस्था का नाम और संचालक के मोबाइल नंबर होने चाहिए। हर बच्चे को घर तक ड्रॉप करने तक ड्राइवर पर नजर रहनी चाहिए। बैठक में परिवहन विभाग द्वारा पिछले दिनों स्कूलों से बाल वाहिनी से संबंधित मांगी सूची नहीं भेजने पर नाराजगी जताई।
राष्ट्रीयपर्वों के आयोजन की मिले जिम्मेदारी : संचालकोंने कहा कि साल में एक बार राष्ट्रीय पर्व की जिम्मेदारी शिक्षण संस्थाओं को दें। संघ के अध्यक्ष जगनसिंह चाहर ने कहा कि प्रशासन सरकारी शिक्षकों की तरह निजी स्कूलों के अध्यापकों को सम्मानित करे। इससे निजी स्कूलों के अध्यापकों में विश्वास बढ़ेगा। निजी स्कूलों के निरीक्षण का कैलेंडर तय करें। मान्यता फाइलों का निपटारा तय समय में हो।
कलेक्टर ने कहा कि बिना मान्यता के स्कूल नहीं चलने चाहिए। इस पर निजी स्कूल संचालकों ने भी कहा कि बिना मान्यता वाले स्कूलों पर कार्रवाई से उन्हें कोई एतराज नहीं है। कलेक्टर ने पुलिस और परिवहन विभाग के अफसरों को बुलाकर कानून और यातायात नियमों की जानकारी के लिए सेमिनार और मेडिकल चैकअप कराने को कहा।
शीतकालीन अवकाश में अतिरिक्त कक्षाएं लगाने का निर्णय
सीकर| जिलानिजी शिक्षण संस्था संघ की बैठक तोदी नगर स्थित विद्या भारती स्कूल में गुरुवार को हुई। इसमें निर्णय लिया गया कि शीतकालीन अवकाश के दौरान स्कूल खुले रखकर अतिरिक्त कक्षाएं लगाई जाएगी। संघ के प्रदेश प्रवक्ता डॉ. बलवंतसिंह चिराना ने बताया कि अवकाश के दौरान कक्षाएं लगाने का कार्य एक सकारात्मक प्रयास है। इसे किसी भी तरह नकारात्मक नजरिये से नहीं देखा जाना चाहिए। बैठक में संघ के जिला अध्यक्ष जगनसिंह चाहर, प्रदेश महामंत्री रतनसिंह पिलानिया, हरिराम रणवां, बीएल रणवां, रणवीर सिंह बिजारणिया, राजकुमार महला आदि स्कूल संचालक मौजूद थे।
स्कूल संचालकों की बैठक।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva